Tammy Ogston
Tammy Ogston (Brisbane/Queensland, 1970. július 26.–) ausztrál nemzetközi női labdarúgó-játékvezető. Polgári foglalkozása adminisztrátor. Teljes neve Tammy Nicole Peacock Ogston.

Pályafutása
A labdarúgó játékot 14 évesen kezdte művelni, majd 9 évvel később a játékvezetés felé fordult. Játékvezetésből 1993-ban Brisbaneben vizsgázott. A Brisbane labdarúgó-szövetség által rendezett bajnokságban kezdte szolgálatát, majd a queenslandi ligában volt játékvezető. Az FFA Játékvezető Bizottságának (JB) minősítésével 1993-tól W-League játékvezetője. Küldési gyakorlat szerint rendszeres 4. bírói szolgálatot is végzett. A nemzeti női labdarúgó bajnokságban kiemelkedően foglalkoztatott bíró. A nemzeti játékvezetéstől 2008-ban visszavonult.

Az Ausztrál labdarúgó-szövetség JB terjesztette fel nemzetközi játékvezetőnek, a Nemzetközi Labdarúgó-szövetség (FIFA) 1997-től tartotta nyilván női bírói keretében. A FIFA JB központi nyelvei közül a angolt beszéli. Több nemzetek közötti válogatott (Női labdarúgó-világbajnokság, Olimpiai játékok, Algarve-kupa), valamint klubmérkőzést vezetett, vagy működő társának 4. bíróként segített. A nemzetközi játékvezetéstől 2008-ban búcsúzott.

A 2006-os U20-as női labdarúgó-világbajnokságon a FIFA JB bíróként alkalmazta.

Az 1999-es női labdarúgó-világbajnokságon, a 2003-as női labdarúgó-világbajnokságon, valamint a 2007-es női labdarúgó-világbajnokságon a FIFA JB bíróként foglalkoztatta. 2007-ben ő lett az első ausztrál és nemzetközi játékvezető, aki a nyitómérkőzést, a záró találkozót és a döntőt is vezethette. Sir Stanley Rous:"Már az a játékvezető is megtisztelve érezheti magát, aki a nagy világverseny első mérkőzését dirigálhatja. Egy nagy színjáték prológusaként irányt szabhat a többi kollégájának" A második női játékvezető a világon, aki három világbajnokságon való részvétellel 9 mérkőzést vezethetett, amiből egy alkalommal a döntőt. Rajta kívül Sonia Denoncourt három világbajnokságon, Kari Seitz 4 világbajnokságon vezethetett 9 mérkőzést. Világbajnokságon vezetett mérkőzéseinek száma: 9.

A 2000. évi nyári olimpiai játékok női labdarúgó tornáján a FIFA JB bírói szolgálatra alkalmazta.

A 2006-os Algarve-kupa labdarúgó tornán a FIFA JB bíróként foglalkoztatta. A torna a 2007-es  női labdarúgó-világbajnokság főpróbája volt.

Aktív pályafutását befejezve az Ausztrál labdarúgó-szövetség JB első női oktatója, ellenőre. Az AFC JB instruktora, ellenőre. Az Ázsiai Labdarúgó-szövetség JB Mark Shield társaságában az Év Játékvezetője címmel jutalmazta szakmai munkájukat.

Források 

Ausztrál labdarúgó-játékvezetők
1970-ben született személyek
Élő személyek